Fik en meget fin velkomst af Peter og Esperanza. Søde og imødekommende. De havde ovenikøbet sørget for at købe lidt mad og vin til os og havde efterladt velsmagende olivenolie fra deres egen produktion.
Huset ligger højt og har fantastisk udsigt. Lidt udfordrende at køre op til huset på en meget smal og meget snoet vej.
Huset er meget hyggeligt og der er gjort meget ud af detaljer og indretning. Der er godt udstyret i køkkenet, men køleskab meget lille, fryser kunne ikke anvendes og der er ingen ovn. Dog er der brændefyret ovn udendørs.
Hvis du er lugtfølsom er dette ikke den rigtige bolig for dig. Tagbjælkerne indendørs er gamle telefonpæle og der er markant lugt af tjære fra dem.